b'\n_START_ARTICLE_\nUlmu, Ialoveni\n_START_SECTION_\nEtimologie\n_START_PARAGRAPH_\nSe crede c\xc4\x83 numele satului provine de la un soi de arbori, specifici acestei regiuni numi\xc8\x9bi Ulmi (din lat. Ulmus). S\xc4\x83tenii \xc3\xaemp\xc4\x83rt\xc4\x83\xc8\x99esc aceia\xc8\x99i p\xc4\x83rere. De\xc8\x99i acest copac se \xc3\xaent\xc3\xa2lne\xc8\x99te rar \xc3\xaen zilele noastre, din cauza activit\xc4\x83\xc8\x9bii umane, \xc3\xaen trecut era folosit mai ales \xc3\xaen gospod\xc4\x83rie, pe post de uluc (vas pentru ap\xc4\x83) pentru animalele \xc8\x9b\xc4\x83ranilor.\n_START_SECTION_\nIstoric\n_START_PARAGRAPH_\nLa 15 mai 1815 \xc3\xaen localitate este sfin\xc8\x9bit\xc4\x83 o biseric\xc4\x83 de lemn cu hramul Sf. N\xc4\x83sc\xc4\x83toare.\n_START_SECTION_\nUlmu, ast\xc4\x83zi\n_START_PARAGRAPH_\nUlmu a fost \xc8\x99i este un sat cu un num\xc4\x83r de locuitori mediu. \xc3\x8en ultimii ani \xc3\xaens\xc4\x83, s-a \xc3\xaenregistrat o oarecare sc\xc4\x83dere a popula\xc8\x9biei, datorit\xc4\x83 faptului c\xc4\x83 mul\xc8\x9bi cet\xc4\x83\xc8\x9beni au ales s\xc4\x83 lucreze (mai pu\xc8\x9bini s\xc4\x83 tr\xc4\x83iasc\xc4\x83) \xc3\xaen str\xc4\x83in\xc4\x83tate._NEWLINE_Satul Ulmu dipune de un gimnaziu, numit \xc3\xaen cinstea marelui poet, Mihai Eminescu, de un oficiu po\xc8\x99tal, de un spital nou-renovat (din 2010-2011), mai multe magazine \xc8\x99i o cas\xc4\x83 de cultur\xc4\x83, care din p\xc4\x83cate se afl\xc4\x83 \xc3\xaentr-o stare deplorabil\xc4\x83. Din 2009-2010 se \xc3\xaencepuse construirea unei magistrale care leag\xc4\x83 satele Ulmu, V\xc4\x83sieni \xc8\x99i Ruse\xc8\x99tii Noi printr-o leg\xc4\x83tur\xc4\x83 direct\xc4\x83 c\xc4\x83tre drumul na\xc8\x9bional M1 (Poltava). \xc3\x8en prezent se negociaz\xc4\x83 alocarea \xc8\x99i suma fondurilor care urmeaz\xc4\x83 s\xc4\x83 fie alocate pentru asfaltarea lui. Acoperirea cu semnal de telefon mobil este asigurat\xc4\x83 de cca 3 antene situate \xc3\xaen puncte cheie ale tuturor operatorilor de telefonie mobil\xc4\x83. Aici activeaz\xc4\x83 \xc8\x99i un operator de cablu, bucur\xc3\xa2ndu-se de un mare succes \xc3\xaen r\xc3\xa2ndul locuitorilor satului. Microbuzele \xc8\x99i autobuzele pleac\xc4\x83 zilnic, dup\xc4\x83 un orar prestabilit din Chi\xc8\x99in\xc4\x83u \xc8\x99i ajung \xc3\xaen 40-60 de minute la destina\xc8\x9bie._NEWLINE_\xc3\x8en sat b\xc4\x83tr\xc3\xa2nii \xc8\x99i tinerii se bucur\xc4\x83 de o aten\xc8\x9bie sporit\xc4\x83 din partea prim\xc4\x83riei. Astfel, a fost deschis un azil de b\xc4\x83tr\xc3\xa2ni \xc3\xaen locul fostei \xc8\x99coli, o gr\xc4\x83dini\xc8\x9b\xc4\x83 complet renovat\xc4\x83. \xc3\x8en sat activeaz\xc4\x83 \xc8\x99i un azil de b\xc4\x83tr\xc3\xa2ni ce a fost renovat cu ajutorul prim\xc4\x83riei, a Fondurilor Uniunii Europene \xc8\x99i a bisericilor \xc8\x99i a oamenilor binevoitori din sat.\n_START_SECTION_\nDemografie\n_START_PARAGRAPH_\n\xc3\x8en satul Ulmu locuiesc circa, 3283 de locuitori (conform reces\xc4\x83m\xc3\xaentului din 2004). Din cauza locurilor de munc\xc4\x83 pu\xc8\x9bine \xc3\xaen sat, \xc8\x99i din cauza salariilor mici de aici, mul\xc8\x9bi dintre locuitori fac naveta zilnic de la Ulmu la Chi\xc8\x99in\xc4\x83u, parcurg\xc3\xa2nd o distan\xc8\x9b\xc4\x83 de 35,5\xc2\xa0km pe L464 \xc8\x99i E581 (prin satele Ruse\xc8\x99tii-Noi \xc8\x99i V\xc4\x83sieni) sau de 39,8\xc2\xa0km pe \xc8\x99oseaua Balcani, ajung\xc3\xa2nd \xc3\xaen sectorul Buiucani al ora\xc8\x99ului. Satul are \xc8\x99i unele nume de familie, specifice numai acestei zone. Locuitorii satului au un temperament al caracterului mai lini\xc8\x99tit \xc3\xaen comparare cu locuitorii din satele vecine. Tradi\xc8\x9biile na\xc8\x9bionale sunt respectate cu sfin\xc8\x9benie aici, popula\xc8\x9bia satului alc\xc4\x83tuind-o exclusiv moldovenii vorbitori de limb\xc4\x83 rom\xc3\xa2n\xc4\x83.\n_START_SECTION_\nInfrastructur\xc4\x83\n_START_PARAGRAPH_\nDup\xc4\x83 independen\xc8\x9ba na\xc8\x9bional\xc4\x83, c\xc3\xa2\xc8\x99tigat\xc4\x83 \xc3\xaen 1991, satul cunoscuse o perioad\xc4\x83 de dezvoltare mai lent\xc4\x83, decit cea din Uniunea Sovietica. Infrastructura necesit\xc4\x83 investi\xc8\x9bii medii, astfel, str\xc4\x83zile principale sunt iluminate pe timp de noapte, \xc8\x99i unele drumuri sunt asfaltate sau pavate \xc3\xaen unele cazuri. Satul Ulmu este situat \xc3\xaen apropiere de \xc8\x99oseaua M1, fapt ce simplific\xc4\x83 procesele de transportare a m\xc4\x83rfurilor, \xc3\xaen special pentru produc\xc4\x83tori. Prim\xc4\x83ria satului \xc3\xaencearc\xc4\x83 s\xc4\x83 modernizeze c\xc3\xa2t mai mult, \xc3\xaen fiecare an infrastructura satului._NEWLINE_Primarul Tudor Co\xc8\x99le\xc8\x9b din partea PPCD a reu\xc8\x99it \xc3\xaen anii s\xc4\x83i de primar a satului Ulmu, s\xc4\x83 reasfalteze cele mai principale artere ale satului, s\xc4\x83 ilumineze str\xc4\x83zile principale, s\xc4\x83 ata\xc8\x99eze pl\xc4\x83cu\xc8\x9be cu numele str\xc4\x83zilor \xc8\x99i cu numerele caselor.'